Derms | Health24
Posted by: Karen | 2012/02/27
Hoop u kan help. Ek sukkel met derms wat pyn, nie vreeslik erg nie maar dis die heeltyd en is nou al vir n rukkie so. Dis ook nie krampe nie dis n dowwe pyn. Meestal links onder maar met tye pyn al my derms en is dit ongemaklik om iets styfs aan te rek. Het al bevispas en spasmopep gedrink en dit gee effense verligting maar vat dit nie weg nie. Drink ook probiflora intensive. Het u enige raad oor wat ek kan probeer? Kan dit dalk derm ontsteking wees en indien wat kan ek vir dit neem? Dankie vir u hulp.
Benewens die Bevispas (of moontlik Spasmo-Canulase in pleks daarvan) is LP299V al wat ek kan voorstel. Indien dit nie werk nie, is 'n besoek aan jou dokter dalk die beste opsie. Pomp nou ook saam in die kuberruim! | Die Nuus in Afrikaans - Koerant.co.za
Pomp nou ook saam in die kuberruim!	Die joernaaltydskrif POMP wat twee jaar gelede soos ’n vars bries in die Afrikaanse boekemark ingewaai het, het nou ook sy buiging in die kuberruim gemaak. Net soos wat die gedrukte weergawe ŉ lewendige en polsende publikasie is wat die kunste in Afrikaans vier, beloof Pomp-aanlyn (www.pomp.co.za) om vir groot opwinding op die wêreldwye web te sorg.
Pomp-aanlyn is nie ŉ elektroniese kloon van die gedrukte Pomp nie. Volgens die webwerf se redakteur, Jean Oosthuizen, is dit meer soos ŉ Siamese tweeling. “Hulle is onlosmaaklik aan mekaar verbind. Hulle lyk baie dieselfde maar elkeen het sy eie persoonlikheid, “
Oosthuizen wat ook die gewilde en omstrede webwerf Kletskerk bedryf, sê daar is ’n groot behoefte vir ’n aanlyn-tydskrif vir mense met ’n ondersoekende gees. “Almal wil soms bietjie wegbreek van die daaglikse moord en doodslag wat die dagblaaie se voorblaaie volmaak. By Pomp wil ons op ’n inklusiewe en interaktiewe manier ’n gemeenskap help skep wat die verskillende genres van die Suid-Afrikaanse kuns- en kultuurlandskap waardeer en bevorder,” sê Oosthuizen.
Pomp-aanlyn wil sorg dat Pomp se biblioteek van gedagtes regdeur die jaar propvol nuwe gedagtes gepomp word. Die webwerf bestaan onder meer uit artikels deur die land se bekendste skrywers wat ook in die gedrukte weergawe gelees kan word. Daar is lusmakers van artikels wat in die jongste Pomp verskyn en bydraes wat slegs aanlyn beskikbaar is. Daar is ook ’n interaktiewe brieweblad waar lesers op mekaar se skrywes kan kommentaar lewer. ’n Pomp-kalender bied aan besoekers ’n blik op van die belangrikste kuns en kultuurgebeure oral in die land. Besoekers kan self dagboekinskrywings maak van optredes en foto’s daarby plaas. Elke dagboekinskrywing van kunstenaars se optredes en ander events kan deur die pomp-lesers gradeer word van swak tot uitstekend. Op die webwerf se pompstasie sal daar naas die lewendige en interaktiewe brieweblad ook gereeld interessante videoinsetsels geplaas word. Op die manier sal Pomp-aanlyn ŉ platvorm wees waar toonaangewende kunstenaars, maar ook minder bekendes en gewone deelnemers, nuwe neigings en tendense in Afrikaans aan die breër gemeenskap regoor die wêreld bekend kan stel. So word jong toonaangeërs gelanseer.
Net soos in die geval van sy gedrukte weergawe bestaan die visueel-prikkelende inhoud uit uitnemende foto-joernalistieke elemente en artikels uit die verskillende genres van die Suid-Afrikaanse kuns- en kultuurlandskap: skone kuns, fotografie, beeldhouwerk, argitektuur, leefstyl, reis, kos en wyn en vele meer.